b'\n_START_ARTICLE_\nDean Butler\n_START_PARAGRAPH_\nDean Butler (s. 20. toukokuuta 1956, Prince George, Brittil\xc3\xa4inen Kolumbia) on kanadalainen n\xc3\xa4yttelij\xc3\xa4. H\xc3\xa4n aloitti n\xc3\xa4yttelij\xc3\xa4nuransa televisiosarjassa San Franciscon syke vuonna 1976. H\xc3\xa4n esiintyi vuosina 1979\xe2\x80\x931983 kolmen tuotantokauden ajan Michael Landonin tuottamassa draamasarjassa Pieni talo preerialla, jossa h\xc3\xa4n n\xc3\xa4ytteli Laura Ingallsin aviomiest\xc3\xa4 Almanzo Wilderi\xc3\xa4._NEWLINE_Kun Pieni talo preerialla p\xc3\xa4\xc3\xa4ttyi 1983, Butler esiintyi satunnaisesti vierailevana n\xc3\xa4yttelij\xc3\xa4n\xc3\xa4 muun muassa Aaron Spellingin tuottamassa Lemmenlaivassa sek\xc3\xa4 muissa suosituissa televisiosarjoissa. H\xc3\xa4n esiintyi my\xc3\xb6s suositussa nuortensarjassa Buffy, vampyyrintappaja, jossa h\xc3\xa4n esitti Hank Summersia.'